text: इस्माइल कई वर्षों तक राजेश रोशन, नदीम-श्रवण, लक्ष्मीकांत-प्यारेलाल वगैरह के लिये वायलिन-वादक रहे। उनकी संगीतकार के रूप में पहली फिल्म 1995 की "रंगीला" होने वाली थी। लेकिन कई सालों बाद उनको संजय लीला भंसाली ने 1999 की अपनी फिल्म "हम दिल दे चुके सनम" में काम दिया। इसका संगीत बहुत सराहा गया और उन्हें सर्वश्रेष्ठ संगीतकार का राष्ट्रीय फिल्म पुरस्कार प्राप्त हुआ था। इसके बाद संजय की 2002 की फिल्म "देवदास" का भी बहुत संगीत सफल रहा था। इसके बाद इस्माइल ने कई फिल्में की लेकिन उन्हें सफलता नहीं मिली।